Igric (súťaž)

**Igric** je názov slovenskej súťaže o&nbsp;tzv. tvorivé ceny a&nbsp;prémie, ktorej cieľom je podporovať pôvodnú audiovizuálnu tvorbu – osobitne jej tvorcov. Aktuálne ju každoročne vyhlasujú Slovenský filmový zväz (SFZ), Únia slovenských televíznych tvorcov (ÚSTT) a&nbsp;Literárny fond (LF). 

Na&nbsp;rozdiel od&nbsp;filmársky akademických Slnk v sieti, Igricovia sú formálne voľnejším, širokospektrálnejším ocenením, garantovaným tiež finančnou odmenou. V&nbsp;susednom Česku sú tak porovnateľné s&nbsp;tamojšími nerentabilnými cenami zvané Trilobit(y).

## Organizátori súťaže
### SloFITEZ alias SFZ
SloFITEZ– čoby lokálne organizovaná zložka tzv. Zväzu čs. filmových a&nbsp;televíznych umelcov (FITEZ) – je dnes známy pod identitou Slovenský filmový zväz (SFZ). 

FITEZ vznikol v&nbsp;novembri 1965 ako nástupca vtedy iba filmovej zložky včlenenej do Zväzu čs. divadelných umelcov (ZČDU z&nbsp;r.&nbsp;1959), prípadne až toho duálneho Zväzu čs. divadelných a&nbsp;filmových umelcov (ZČDFU z&nbsp;r.&nbsp;1961), v&nbsp;rámci ktorého na&nbsp;báze samostatnej sekcie fungovali tiež zamestnanci ČST (od&nbsp;r.&nbsp;1964). Po&nbsp;federalizácii spoločného štátu sa tento vo&nbsp;februári 1969 oficiálne rozdelil na&nbsp;český (ČeFITES)a&nbsp;slovenský (SloFITEZ). Vzhľadom však k&nbsp;politickému zákazu činnosti umeleckého združenia, k&nbsp;januáru 1970 zanikli obidve jeho zložky.

### SLF alias LF
SloFITEZ ocenenia založil v&nbsp;roku 1967 spolu so Slovenským literárnym fondom (po&nbsp;r.&nbsp;1992 už skrátene LF), ktorý mal súťaž zastrešovať finančne. Po 24 rokoch jej nedobrovoľného prerušenia, obaja pôvodní organizátori tradíciu vyhlasovania spoločných cien obnovili pod svojimi aliasmi. 

### ÚSTT
Počnúc šiestym ročníkom (1995) sa ocenenia vyhlasujú v&nbsp;už rozšírenej spolupráci s&nbsp;Úniou slovenských televíznych tvorcov (ÚSTT), ktorá v období predchádzajúcich dvoch rokov organizovala ešte po boku STV svoje vlastné televízne ceny známe ako Telemúzy.

## História cien/prémií
### Koncept
Obzvlášť prvé ročníky sa cena odovzdávala neviazane a za&nbsp;početné umelecké výkony – s&nbsp;ohľadom na špecifické príspevky, no bez zreteľa na&nbsp;konkrétny žáner alebo médium. Inokedy oblasti jej hodnoteného záujmu presahovali už vymedzené kategórie. 

Jej časté označenie „filmová“ preto nie je presné. Od&nbsp;doby svojho vzniku sa ocenenia z&nbsp;rôznych príčin udeľovali tiež prevažne či výlučne v&nbsp;zastupení televíznych diel, v&nbsp;dôsledku čoho ich voľný formát neraz čelil kritike. Hrozil im opätovný zánik, príležitostne musel byť ich slávnostný ceremoniál pre&nbsp;nedostatok financíí preložený.

Kandidátov na Igricov môžu navyše navrhovať rozličné nezávislé subjekty, a&nbsp;to producenti i&nbsp;samotní tvorcovia, profesijné aj umelecké združenia, študenti filmových škôl alebo dokonca členovia predsedajúcej poroty.

### Štatút
Ako taký sa riadi schémou – jedna dotovaná cena spolu s&nbsp;jej vecným symbolom i&nbsp;diplomom víťazovi, maximálne dve prémie a&nbsp;s&nbsp;diplomami ďalším dvom kandidátom, v&nbsp;dôsledku čoho sú obvykle odmeňovaní desiatky umelcov. Štatút súťaže sa však v&nbsp;jej novodobej histórii často obmieňal a&nbsp;v&nbsp;mnohých oblastiach sa ceny pravidelne neudeľovali, vrátane trebárs tej čestnej, ktorá bola v&nbsp;priebehu 36 doterajších ročníkov zastúpená iba 23-krát (dva razy ju paradoxne získala rovnaká osobnosť).

### Soška
Symbolom ceny je rovnomenná soška z&nbsp;bronzovej zliatiny od&nbsp;akademickej sochárky Erny Masarovičovej. Plastika meria 33,8&nbsp;cm, váži 2,4&nbsp;kg a&nbsp;jej výrobná cena je údajne 340&nbsp;€. Po&nbsp;smrti jej autorky ju začal umelecky stvárňovať už Andrej Margoč.

## Ceremónie

## Kategórie
Podľa monografie mapujúcej päť prvých dekád LF, ceny Igric sa počas raných ročníkov (19671969) udeľovali za&nbsp;„najlepšie umelecké výkony vo&nbsp;filme“ či seriáli bez prípadného členenia do&nbsp;menovitých kategórií – doslova: za&nbsp;réžiu, kameru, scenár, postavu al. herecký výkon, dramaturgickú činnosť a&nbsp;pod. Výročné správy k&nbsp;cenám a – v&nbsp;ich novodobej ére – prémiám navyše, začali zvyšní spoluorganizátori zverejňovať až v polovici druhej dekády 21. storočia. Pre informačné účely tak slúžili len dva inštrumentálne zoznamy zverejnené na oficiálnych stránkach; jeden vecný s&nbsp;menami ocenených umelcov, druhý podľa príslušných titulov a&nbsp;s&nbsp;ocenenými výkonami.  

Ceny i prémie sú udeľované vždy umelcom, nie samostatným audiovizuálnym dielam alebo ich producentom.

## Poznámky


## Referencie

## Externé odkazy

* Igric (oficiálne stránky)
* Štatút súťaže (na webe LF)
* Nositelia ceny Igric 19672014  (bez prémií)


Kategória:Filmové ocenenia na Slovensku
Kategória:Slovenské ocenenia